CELEX: 62015CN0287
Language: mt
Date: 2015-06-12 00:00:00
Title: Kawża C-287/15: Talba għal deċiżjoni preliminari mressqa mill-Consiglio di Stato (l-Italja) fit-12 ta’ Ġunju 2015 – Società LIS Srl, Società Cerutti Lorenzo Srl vs Abbanoa SpA

14.9.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 302/15
            
         Talba għal deċiżjoni preliminari mressqa mill-Consiglio di Stato (l-Italja) fit-12 ta’ Ġunju 2015 – Società LIS Srl, Società Cerutti Lorenzo Srl vs Abbanoa SpA
   (Kawża C-287/15)
   (2015/C 302/20)
   Lingwa tal-kawża: it-Taljan
   
      Qorti tar-rinviju
   
   Consiglio di Stato
   
      Partijiet fil-kawża prinċipali
   
   
      Rikorrenti: Società LIS Srl, Società Cerutti Lorenzo Srl
   
      Konvenuta: Abbanoa SpA
   
      Domandi preliminari
   
   
            
               1)
            
            
               Il-fatt li s-sempliċi talba għal konkordat preventiv magħmula lill-qorti kompetenti mid-debitur titqies li hija “proċedura pendenti”, huwa kompatibbli mal-Artikolu 45(2)(a) u (b) tad-Direttiva 2004/18/KE, tal-31 ta’ Marzu 2004? (1)?
            
         
            
               2)
            
            
               Huwa kompatibbli mal-leġiżlazzjoni Komunitarja msemmija iktar ’il fuq li l-fatt li l-ammissjoni tad-debitur li jinsab fi stat ta’ insolvenza u li jixtieq iressaq talba għal konkordat preventiv “in bianco” (li l-karatteristiċi tiegħu ġew ippreċiżati iktar ’il fuq) tiġi kkunsidrata bħala raġuni ta’ esklużjoni mill-proċedura ta’ sejħa għall-offerti pubblika, b’interpretazzjoni estensiva tal-kunċett ta’ “proċedura pendenti” fis-sens tal-leġiżlazzjoni Komunitarja (Artikolu 45 tad-direttiva) u nazzjonali (Artikolu 38 tad-Digriet Leġiżlattiv Nruo163-2006) iċċitati iktar ’il fuq?
            
         
            
               3)
            
            
               Dispożizzjoni bħal dik tal-Artikolu 53(3) tad-Digriet Leġiżlattiv Nru 163, tas-16 ta’ April 2006, analizzat iktar ’il fuq, li taċċetta l-parteċipazzjoni ta’ impriża b’proġettist “maħtur” li, skont ġurisprudenza nazzjonali, ma tistax tirrikorri għall-kapaċità ta’ terz (avvalimento) peress li ma huwiex offerent, hija kompatibbli mal-Artikolu 48 tad-Direttiva KE Nruo18, tal-31 ta’ Marzu 2004?
            
         
      (1)  Direttiva 2004/18/KE tal-Parlament Ewropew u tal-Kunsill, tal-31 ta’ Marzu 2004, fuq kordinazzjoni ta’ proċeduri għall-għoti ta’ kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi [kuntratti pubbliċi għal xogħlijiet, għal provvisti u għal servizzi] (ĠU Edizzjoni Speċjali bil-Malti, Kapitolu 6, Vol. 7, p. 132).